Dynjanfoss kraftverk

Dynjanfoss kraftverk er et vannkraftverk ved foten av Furunusteren i Nissedal kommune i Telemark. Kraftverket utnytter et fall på 81 meter i Fyreselva og regulerer fossene Dynjanfoss og Reinefoss. Vannet føres i en 1540 meter lang tunnel fra inntaket ved Hønetjønn. Det er installert tre francisturbiner på totalt 33 MW og midlere årsproduksjon er på 168 GWh. Produksjonen startet i 1951, og kraftverket ble utvidet i 1955 med den siste av de tre turbinene. Verket er et av 15 verk i Arendalsvassdraget. Kraftverket eies av Å Energi. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Å Energi: Våre kraftverk